open-index/open-wikipedia-markdown huggingface dataset:
ठोड़ी

**ठोड़ी** या **ठुड्डी** मनुष्यों के चेहरे में होंठ के नीचे वाली हड्डी को कहते हैं। यह चेहरे का सबसे निचला भाग होता है। मनुष्यों को बोलने के लिए होंठों को हिलाना पड़ता है और उसके लिए स्नायुओं की आवश्यकता पड़ती है। होठों के यह स्नायु ठोड़ी की हड्डी से लगे होते हैं जिससे मनुष्य को होंठ हिलाने में सुविधा होती है। इसी कारण से ठोड़ी विकसित हुयी और हम, यानि आज के मानव, अपने आदिम पूर्वजों से चेहरे की रूप-रेखा में ठोड़ी के मामले में कुछ भिन्न हैं।

File:Cleft-Chin.jpg|ठोड़ी के बीच में चीर
File:Joseph Urban-gezeichnet von R Swoboda, um 1900.jpg|दोहरी ठोड़ी


श्रेणी:अंग
श्रेणी:शरीर के अंग
श्रेणी:शारीरिकी
बीजीय संख्या

गणित में **बीजीय संख्या** (algebraic number) उन संख्याओं को कहते हैं जो किसी एक चर वाले, परिमेय गुणांकों वाले, अशून्य बहुपद का मूल (रूट) हो। **π** आदि संख्याएँ बीजीय नहीं है। इन्हे अबीजीय (transcendental) कहते हैं। 

## उदाहरण
* सभी परिमेय संख्याएँ बीजीय संख्याएँ हैं। (क्योंकि a x - b = 0 का मूल b/a है।)
* अपरिमेय संख्याएँ, बीजीय या अबीजीय हो सकती हैं। उदाहरण के लिए २ का वर्गमूल एक बीजीय संख्या है क्योंकि यह x2 - 2 = 0 का मूल है।
* समिश्र संख्या **i** भी एक बीजीय संख्या है क्योंकि यह समीकरण x2 + 1 = 0 का मूल है।

## गुणधर्म

## इन्हें भी देखें
* संख्या सिद्धान्त
* बीजीय संख्या सिद्धान्त

*
जॉर्जियाई संसदीय चुनाव, 2012

**जॉर्जियाई संसदीय चुनाव** अक्टूबर 1, 2012 को जॉर्जिया में आयोजित किया गए था। यह सोवियत संघ से 1991 में मिली स्वतंत्रता के पश्चात जॉर्जिया में आयोजित हुए सातवाँ विधायी चुनाव था। प्रारंभिक परिणामों के अनुसार अरबपति व्यापारी बिड्ज़िना इवानिश्विली के विपक्षी जॉर्जियाई ड्रीम गठबंधन ने बहुमत में सीटें जीती। राष्ट्रपति मिखाइल साकाशविली ने अपनी पार्टी की हार स्वीकार करने के पश्चात नए संसदीय बहुमत से गठित सरकार की नियुक्ति की घोषणा की।

चुनाव पदधारी और कई विपक्षी दलों के बीच 2011 में बनी सहमति के पश्चात संशोधित चुनावी प्रणाली के अनुसार आयोजित किया गया था। 150 में से 77 सीटें आनुपातिक रूप से पार्टी सूचियों में आवंटित की गईं तथा शेष 73 एकल सदस्य निर्वाचन क्षेत्रों के विजेताओं के लिए आवंटित हुईं। वर्ष 2012 के अंत तक नई संसद राजधानी थ्बिलिसि से देश के दूसरे सबसे बड़े शहर क्टैसी में स्थानान्तरित हो जाएगी। इस चुनाव में दक्षिण ओसेतिया और अबख़ाज़िया शामिल नहीं थे।

## सन्दर्भ

श्रेणी:जॉर्जिया में चुनाव
हिजाज़

[thumb|230px|[सऊदी अरब का हिजाज़ इलाक़ा]]
**हिजाज़** या **हेजाज़**, जिसे अरबी विधि में **अल-हिजाज़** कहते हैं (अंग्रेज़ी: Hejaz, अरबी: ) अरबी प्रायद्वीप के एक पश्चिमी क्षेत्र का नाम है। लाल सागर के साथ लगे एक बारीक़ पट्टी-नुमा क्षेत्र को 'तिहामाह' कहते हैं और इससे पूर्व में पहले हिजाज़ क्षेत्र आता है और उस के बाद अंदरूनी नज्द क्षेत्र आता है। उत्तर-दक्षिण दिशा में हिजाज़ का विस्तार उत्तर में अक़ाबा की खाड़ी पर बसे हक़्ल​ शहर से लेकर दक्षिण में असीर प्रान्त की सरहदों तक है।

हिजाज़ का इस्लाम के इतिहास के साथ गहरा सम्बन्ध है। इस्लाम के दो सबसे महत्त्वपूर्ण धार्मिक शहर - मक्का और मदीना दोनों हिजाज़ में पड़ते हैं। हिजाज़ का सबसे बड़ा शहर जद्दा है। अरबी भाषा में 'हिजाज़' का अर्थ 'बाधा' है, क्योंकि हिजाज़ के पूर्वी भाग में चलने वाली हिजाज़ पर्वत शृंखला को नज्द के पठार और तिहामाह के तटीय क्षेत्र के बीच की रुकावट समझा जाता है। आधुनिक सउदी अरब में जो 'हिजाज़' की सरकारी भाषा है वह पारंपरिक 'हिजाज़' क्षेत्र से मिलती-जुलती लेकिन ज़रा अलग है।

## परिचय
हेजैज सऊदी अरब गणतंत्र के उत्तरी पश्चिमी भाग में अकाबा खाड़ी और लाल सागर के किनारे स्थित एक क्षेत्र है। हेजैज और नेज्द क्षेत्र मिलकर सऊदी अरब का निर्माण करते हैं। इसका क्षेत्रफल ३,८४,००० वर्ग किमी है। यह क्षेत्र लगभग १२८० किमी लंबा तथा १६० से ३२० किमी तक चौड़ा है। इसका दक्षिणी भाग पर्वतीय एवं पठारी है जो एक पतली एवं लंबी तटीय मेखला तथा भीतरी मरुस्थलों के बीच में स्थित है। यहाँ कई मरूद्यान तथा कुछ नदी धाराएँ हैं जिन्हें वादी (wadi) कहते हैं। खजूर, गेहूँ, ज्वार, बाजरा मुख्य कृषि उपज हैं। मधु, एवं फलों की प्राप्ति भी होती है। ऊँट, घोड़े, भेड़ और खच्चर पाले जाते हैं जिनसे खाल और ऊन की प्राप्ति होती है।

निर्यात नगण्य है। तेलस्रोतों एवं तीर्थयात्रियों से पर्याप्त मुद्रा की प्राप्ति हो जाती है। हेजैज तीर्थयात्रा के लिए एक महत्त्वपूर्ण क्षेत्र है जहाँ प्रति वर्ष हजारों मुसलमान यात्री विभिन्न देशों से जिद्दा नामक प्रसिद्ध बंदरगाह से होकर प्रवेश करते हैं। मक्का एवं मदीना की पवित्र नगरियाँ यहीं हैं। ताइफ़ अन्य महत्त्वपूर्ण नगर है। जिद्दा के अतिरिक्त येन्बो, एल वज्ह, रेविग, लिंथ और कूनाफिदा अन्य छोटे बंदरगाह हैं।

१२५८ ई. में बग़दाद के खलीफा की पराजय के बाद इसपर मिस्र का अधिकार हो गया। हेजैज फिर तुर्कों एवं वहाबियों के अधिकार में रहा। १९१६ ई. में मक्का के शरीफ हुसेन इब्न अली ने तुर्कों को हराकर स्वतंत्र हेजौज की घोषणा की। १९२४ ई. में हुसेन इब्न अली को पराजित करके इब्न सऊद ने इस क्षेत्र को मिलाकर सऊदी अरब की स्थापना की।

## इन्हें भी देखें
* हिजाज़ पहाड़ियाँ
* नज्द
* मक्का
* मदीना
* जद्दा

## सन्दर्भ


श्रेणी:सउदी अरब
हर्षनाथ मंदिर

**हर्षनाथ** राजस्थान राज्य में सीकर जिले के निकट स्थित एक ऐतिहासिक मंदिर है। वर्तमान में हर्षनाथ नामक ग्राम हर्षगिरि पहाड़ी की तलहटी में बसा हुआ है और सीकर से प्रायः १४ किमी दक्षिण-पूर्व में है। स्थानीय अनुश्रुति के अनुसार यह स्थान पूर्वकाल में 36 मील के घेरे में बसा हुआ था।  

हर्षगिरि ग्राम के पास हर्षगिरि नामक पहाड़ी है, जो 3,000 फुट ऊँची है और इस पर लगभग 900 वर्ष से अधिक प्राचीन मंदिरों के खण्डहर हैं। इन मंदिरों में एक काले पत्थर पर उत्कीर्ण लेख प्राप्त हुआ है, जो शिवस्तुति से प्रारम्भ होता है और जो पौराणिक कथा के रूप में लिखा गया है। लेख में हर्षगिरि और मन्दिर का वर्णन है और इसमें कहा गया है कि मन्दिर के निर्माण का कार्य आषाढ़ शुक्ल त्रयोदशी, सोमवार 1030 विक्रम सम्वत् (956 ई.) को प्रार[म्भ होकर विग्रहराज चौहान के समय में 1030 विक्रम सम्वत (973 ई.) को पूरा हुआ था। यह लेख [संस्कृत में है और इसे रामचन्द्र नामक कवि ने लेखबद्ध किया था। मंदिर के भग्नावशेषों में अनेक सुंदर कलापूर्ण मूर्तियाँ तथा स्तंभ आदि प्राप्त हुए हैं, जिनमें से अधिकांश सीकर के संग्रहालय में सुरक्षित हैं।

चाहमान शासकों के कुल देवता – शिव हर्षनाथ का यह मंदिर हर्षगिरी पर स्थित हैं तथा महामेरु शैली में निर्मित है। विक्रम संवत 1030 (973 ई.) के एक अभिलेख के अनुसार इस मंदिर का निर्माण चौहान शासक विग्रहराज प्रथम के शासनकाल में एक शैव संत भावरक्त द्वारा करवाया गया था। मन्दिर में एक गर्भगृह, अंतराल, कक्षासन युक्त रंग मंडप एवं अर्द्धमंडप के साथ एक अलग नदी मंडप भी है। अपनी मौलिक अवस्था में यह मन्दिर एक शिखर से परिपूर्ण था  जिसे क्रूर शासक औरंगजेब द्वारा तोड़ा गया और लूटा गया और मूर्तियां खंडित करी गई । वर्तमान खंडित अवस्था में भी यह मन्दिर अपनी स्थापत्य विशिष्टताओं एवं देवी-देवताओं की प्रतिमाओं सहित नर्तकों, संगीतज्ञों, योद्धाओं व कीर्तिमुख के प्रारूप वाली सजावटी दृश्यावलियों के उत्कृष्ट शिल्प कौशल हेतु उल्लेखनीय है। इस मन्दिर से संलग्न एक ऊंचे अधिष्ठान पर स्थित दूसरा मन्दिर उत्तर मध्यकालीन है, तथा शिव को समर्पित है। कुछ दूरी पर स्थित एक अन्य मन्दिर भैरव को समर्पित है।

## वास्तुशिल्प

Harshnath Temple Sikar outer view.JPG | बाहरी दृष्य
View of Destroyed section of Harshnath Temple.jpg| ध्वंस भाग
Harshnath Temple sculptures 3.JPG| मूर्तियाँ
Harshnath Temple 11.JPG|टूटे हुए भाग
Harshnath Temple 5.JPG|मूर्तियाँ
Harshnath Temple 6.JPG|मूर्तियाँ
Harshnath Temple 9.JPG| मूर्तियाँ
Harshnath Temple sculptures 21.JPG| मूर्तियाँ
Old Ruins at Harshnath Temple 4.jpg| मूर्तियाँ
Harshnath Temple sculptures 14.JPG| नन्दी की मूर्ति
Harshnath Temple 7.JPG| Pillar
Harshnath Temple sculptures 8.JPG|स्तम्भ
Harshnath Temple 12.JPG|स्तम्भ
Harshnath Temple Sikar info 1.JPG| सूचना बोर्ड
Harshnath Temple Sikar 6.JPG| सूचना बोर्ड
View from top of Harshnath Temple.jpg| शिखर से दृश्य
Harshnath Temple, Sikar, Jaipur, Rajasthan, India (2013).jpg|शिखर से दृष्य


## बाहरी कड़ियाँ

श्रेणी:राजस्थान में हिन्दू मन्दिर
श्रेणी:भारत के धर्मस्थल
श्रेणी:सीकर ज़िले में पर्यटन आकर्षण
अरबी रेगिस्तान

**अरबी रेगिस्तान** (अंग्रेज़ी: Arabian Desert; अरबी: , अस-सहरा अल-अरबीया) पश्चिमी एशिया में स्थित एक विशाल रेगिस्तान है जो दक्षिण में यमन से लेकर उत्तर में फ़ारस की खाड़ी तक और पूर्व में ओमान से लेकर पश्चिम में जोर्डन और इराक़ तक फैला हुआ है। अरबी प्रायद्वीप का अधिकाँश भाग इस रेगिस्तान में आता है और इस मरुस्थल का कुल क्षेत्रफल २३.३ लाख किमी२ है, यानि पूरे भारत के क्षेत्रफल का लगभग ७०%। इसके बीच में रुब अल-ख़ाली नाम का इलाक़ा है जो विश्व का सबसे विस्तृत रेतीला क्षेत्र है।

अरबी रेगिस्तान का वातावरण बहुत कठोर है। दिन में यहाँ अत्यंत गर्मी और सूरज का प्रकोप रहता है और रात में तापमान कभी-कभी शुन्य से भी नीचे गिर जाता है। इस वजह से यहाँ जीव विविधता काफ़ी कम है, हालांकि यहाँ ग़ज़ल और ओरिक्स जैसे हिरण, रेत बिल्ली और कांटेदार दुम वाली गिरगिट जैसे प्राणी रहते हैं। यहाँ कभी धारीदार लकड़बग्घा, सियार और बिज्जू भी मिलते थे लेकिन अनियंत्रित शिकार और अन्य मानवी गतिविधियों से वह यहाँ विलुप्त हो चुके हैं।

इस क्षेत्र की धरती के रूप विविध हैं। लाल रेत के टीले, लावा की विस्तृत चट्टानें, शुष्क पहाड़ी शृंखलाएँ, सूखी वादियाँ और ऐसे रेतीले क्षेत्र जिसमें चलने वाले दलदल की तरह अन्दर धंसकर डूब जाते हैं - सभी इस रेगिस्तान में मौजूद हैं।

## कुछ विशेष भौगोलिक चीज़ें
* अद-दहना नाम का एक तंग रेगिस्तानी क्षेत्र जो सउदी अरब के उत्तर में स्थित अन-नफ़ूद​ रेगिस्तान (६५,००० किमी२, यानि झारखंड से ज़रा छोटा) को दक्षिणपूर्व के रुब अल-ख़ाली से जोड़ता है
* उत्तर-से-दक्षिण ८०० किमी तक चलने वाला तुवइक़​ पहाड़ियों का सिलसिला, जो वास्तव में एक पठार का घाट है (इसकी पूर्वी तरफ़ ढलान है लेकिन पश्चिमी ओर अचानक गहरी खाईयाँ हैं)
* अम्म अस-समीम के दलदल-जैसे अति-शुष्क रतीले क्षेत्र
* ओमान के पूर्वी तट से लगा वहीबा का रेतीला क्षेत्र (जिसे कभी-कभी रेत का सागर कहते हैं)
* रुब अल-ख़ाली का महान रेगिस्तानी इलाक़ा, जो इतना सूखा है कि यहाँ बहुत कम प्राणी और वनस्पति मिलते हैं, जिसकी वजह से इसका नाम 'ख़ाली' पड़ा है

## देश और निवासी
अरबी रेगिस्तान का अधिकतर हिस्सा सउदी अरब में आता है, हलाकि इसका कुछ अंश मिस्र के सीनाई प्रायद्वीप, दक्षिण इराक़ और दक्षिणी जोर्डन में भी फैला हुआ है। यहाँ के लोग मुख्य रूप से अरब जाति के हैं, जिसमें शहरों-बस्तियों में रहने वाले और ख़ानाबदोश बदुइन लोग दोनों शामिल हैं। धार्मिक दृष्टि से यहाँ के लगभग सभी लोग इस्लाम के अनुयायी हैं, हालांकि कुछ ईसाई भी बसते हैं। लगभग सभी स्थानीय लोग अरबी भाषा बोलते हैं।

## इन्हें भी देखें
* रुब अल-ख़ाली
* नज्द
* सउदी अरब

## सन्दर्भ


श्रेणी:सउदी अरब के मरुस्थल
श्रेणी:इराक़ के मरुस्थल
श्रेणी:जॉर्डन के मरुस्थल
श्रेणी:मिस्र
श्रेणी:मरुस्थल
श्रेणी:सऊदी अरब का भूगोल
सर्पमीन

300px|right|thumb| सर्पमीन
**सर्पमीन** (Eel) दृढ़ास्थि मत्स्यों के ऐंपोडीज़ गण (order Apodes) के म्युरीनिडी कुल (family Muraenidae) की सर्पांकार मछलियाँ हैं जिनका जीवनचक्र बहुत अनोखा होता है। ये **बामी** कहलाती हैं। 

इनकी कई जातियाँ हैं जो हिंद महासागर, भूमध्य सागर, ऐटलैंटिक महासागर, प्रशांत महासागर तथा यूरोप के पश्चिमी भाग के समुद्रों में फैली हुई है। इनमें सबसे प्रसिद्ध ऐंग्विला ऐंग्विला (A. anguilla) मैक्सिको के पास बरम्यूडा सागर में अंडे देती हैं जिनमें से छोटे छोटे चपटे पारदर्शी बच्चे निकलते हैं ये अनगिनत बच्चे अंडे से बाहर आते ही पूर्व दिशा की ओर चल पड़ते हैं और समुद्र की ऊपरी सतह पर ही रहते हैं। तीन चार वर्षों तक बराबर चलकर, ये तीन हजार मील का सफर पूरा कर लेते हैं और तब इनका शरीर गोल और तीन इंच तक का हो जाता है। कुछ समय और बीतने पर इनका शरीर पतला और सूच्याकार हो जाता है। ये सिकुड़कर कुछ छोटे हो जाते हैं और उनकी आकृति बामी जैसी हो जाती है। इस परिवर्तन के बाद वे मीठे पानी के लिए आतुर हो उठते हैं और समुद्र से उनके झुंड के झुंड नदियों, झीलों और तालतलैयों में घुस जाते हैं, जहाँ नर १२ से २० इंच तक लंबे और मादा १४ से २६ इंच तक लंबी हो जाती हैं। इस प्रकार आठ नौ वर्षों का जीवन बिताने के बाद, सहसा उनमें फिर परिवर्तन होता है। उनका पूरा शरीर रूपहला हो जाता है, आँखें बड़ी हो जाती हैं और यूथन नुकीला हो जाता है। वे एकदम खाना पीना बंद करके, फिर समुद्र की ओर लौटकर पश्चिम की ओर लौट पड़ती हैं। इस प्रकार निरंतर चलकर, वे फिर अपने जन्मस्थान में पहुंच जाती हैं और वहीं अंडे देने के बाद उनकी मृत्यु हो जाती है।

बामी देखने में साँप सी लगती हैं। इनका शरीर लंबा, सुफने मुलायम और शरीर चिकना रहता है। गलफड़ों की जगह इनके दोनों बगल शिगाफ-सी कटी रहती हैं और मुँह में तेज दाँत रहते हैं। पृष्ठीय पक्ष (dorsal Fin) और गुह्य पक्ष (anal Fin) लंबा और पुच्छपक्ष (candal Fin) छोटा रहता है। शरीर का ऊपरी भाग हरछौंह भूरा और बगल का पिलछौंह रहता है।

बामी समुद्रों, नदियों, तालाबों तथा कीचड़ और दलदलों में रहती हैं। ये अक्सर दिन में अपने को कीचड़ में गाड़ लेती हैं और रात में भोजन के लिए इधर उधर फिरने लगती हैं। ये सर्वभक्षी मछलियाँ हैं, जिनकी कोई कोई जाति पाँच फुट तक लंबी होती है और वजन में १० सेर तक पहुंच जाती है।

## बाहरी कड़ियाँ
**[https://matsyapalanonline.blogspot.com/2024/02/bami%20machli%20khane%20ke%20fayde.html बामी मछली]** 
श्रेणी:मछलियाँ
द हंगर गेम्स

**द हंगर गेम्स** () 2012 की अमेरिकी विज्ञान गल्प फ़िल्म है जिसका निर्देशन गैरी रोज़ ने किया है। फ़िल्म सुजान कोलिन्स द्वारा लिखित इसी नाम के उपन्यास पर आधारित है। फ़िल्म के निर्माता नीना जैकब्सन और जॉन किलिक है तथा कथानक रोज़, कोलिन्स व बिली रे द्वारा तैयार किया गया है। फ़िल्म में कई किरदारों का समावेश है जिनमें जेनिफर लॉरेंस, जॉश हचरसन, लिएम हैम्सवर्थ, वुडी हैर्ल्सं, एलिज़ाबेथ बैंक्स और डोनल्ड सदरलैंड पटकथा के केंद्र में हैं।

## कथानक
फ़िल्म की कहानी दुःस्थानता और सर्वनाश के पश्चात के भविष्य के पानेम राष्ट्र में घटित होती है, जहाँ 12 से 18 वर्ष की आयु वाले लड़के व लड़कियों को हंगर गेम्स नाम की सलाना प्रतिस्पर्धा में भाग लेना पड़ता है जिसका प्रसारण देश भर में किया जाता है। हंगर गेम्स ऐसी प्रतिस्पर्धा है जिसमें "ट्रिब्यूटस" को अपनी अंतिम साँस तक जीवित रहने के लिए लड़ना पड़ता है तथा अंत में एकमात्र जीवित बचा प्रतियोगी विजेता कहलाता है। फ़िल्म की नायिका कैट्निस एवरडीन (लॉरेंस) अपनी छोटी बहन के बदले प्रतियोगिता में जाने के लिए अपना नाम आगे करती है। कैट्निस के साथ उसके डिस्ट्रिक्ट का पुरुष सहयोगी पीटा मेलार्क (हचरसन) उसके साथ पानेम की राजधानी कैपिटोल में भूतपूर्व विजेता हेमिच एब्रनैथी (हैर्ल्सं) के मार्गदर्शन में प्रशिक्षण के लिए जाता है।

## पात्र
* जेनिफर लॉरेंस — कैट्निस एवरडीन की भूमिका में
* जॉश हचरसन — पीटा मेलार्क की भूमिका में
* लिएम हैम्सवर्थ — गेल होथोर्ण की भूमिका में
* वुडी हैर्ल्सं — हेमिच एब्रनैथी की भूमिका में
* एलिज़ाबेथ बैंक्स — एफी ट्रिनकट की भूमिका में
* स्टेनली टोक्सी — सीज़र फ़्लिकरमैन की भूमिका में
* डोनल्ड सदरलैंड — प्रेसिडेंट कोरियोलानस स्नो की भूमिका में

## रिलीज़
फ़िल्म को फ्रांस में मार्च 21, 2012, को तथा अमेरिका में मार्च 23, 2012, को पारंपरिक सिनेमाघरों और डिजिटल आईमैक्स सिनेमाघरों में रिलीज़ किया गया। जापान में बाद में सितम्बर 28 के दिन रिलीज़ हुई। जब फ़िल्म रिलीज़ हुई तो इसने किसी भी गैर-उत्तरकथा फ़िल्म द्वारा अपने पहले दिन और सप्ताहांत में की गई कुल कमाई का नया रिकोर्ड बनाया ($67.3 मिलियन)। अपनी रिलीज़ के समय फ़िल्म अपने पहले सप्ताहांत में सम्पूर्ण उत्तरी अमेरिका के इतिहास में तीसरी सबसे अधिक कमाई ($152.5 मिलियन) करने वाली फ़िल्म बन गई। यह वर्ष 2009 की फ़िल्म *[[अवतार (2009 फ़िल्म)|अवतार]]* के बाद की पहली फ़िल्म है जो लगातार चार सप्ताह तक उत्तर अमरीकी बॉक्स ऑफिस में प्रथम स्थान पर रही। फ़िल्म बॉक्स-ऑफिस पर अत्यधिक सफ़ल रही, जिसमें इसने अपनी लागत के कुल $78 मिलियन बजट के मुकाबले संसार भर में $685 मिलियन की कमाई की। अगस्त 18, 2012, के दिन फ़िल्म डीवीडी और ब्लू-रे डिस्क प्रारूपों में रिलीज़ की गई।

## समीक्षा
*द हंगर गेम्स* ने सकारात्मक समीक्षाएँ प्राप्त की, जिसमें विशेष रूप से इसकी विषयवस्तुओं और संदेशों की प्रशंसा हुई, इसके साथ ही कैट्निस की भूमिका में लॉरेंस को भी काफ़ी सराहना मिली।
उपन्यास की तरह फ़िल्म को भी अन्य कार्यो के साथ समानता के कारण आलोचना का सामना करना पड़ा, जैसे जापनी उपन्यास *बैटल रोयाल*, इस पर आधारित वर्ष 2000 की फ़िल्म तथा शर्ली जैक्सन की लघु कथा "द लॉटरी"।

## सन्दर्भ

## बाहरी कड़ियाँ
* 
* 
* 
* 
* 

श्रेणी:अमेरिकी फ़िल्में
रुब अल-ख़ाली

thumb|230px|अंतरिक्ष से ली गई रुब अल-ख़ाली में रेत के टीलों की तस्वीर
thumb|230px|रुब अल-ख़ाली में डूबता सूरज
**रुब अल-ख़ाली** (अरबी: , अंग्रेज़ी: Rub' al-Khali), जिसका मतलब 'ख़ाली क्षेत्र' होता है, दुनिया का सबसे बड़ा रेत का(earg) रेगिस्तान है (अधिकतर रेगिस्तानों में रेत, पत्थरों और पहाड़ों का मिश्रण होता है)। अरबी प्रायद्वीप का दक्षिणी एक-तिहाई इलाक़ा इसमें आता है, जिसमें सउदी अरब का अधिकार क्षेत्रफल तथा ओमान, संयुक्त अरब अमीरात व यमन के कुछ भाग शामिल हैं। इसका क्षेत्रफल लगभग ६,५०,००० वर्ग किमी है, यानि राजस्थान और मध्य प्रदेश राज्यों को मिलाकर जितना बनता है।

## विवरण
यह रेगिस्तान १,००० किमी लम्बा और ५०० किमी चौड़ा है। इसकी ऊँचाई ८०० मीटर (२,६०० फ़ुट) से ० मीटर (यानि समुद्रतल की ऊँचाई) के बीच रहती है। पूरे क्षेत्र पर रेत के टीले और हरसौंठ (जिप्सम) और छोटे कंकरों के मैदान हैं। रेगिस्तान के पूर्वी छोर पर अम्म अस-समीम जैसे इलाक़ों में कुछ सूखे नमक के मैदान हैं। यहाँ की रेत में फ़ेल्डस्पार मिश्रित है जिस से उसका रंग लाल लगता है। यह क्षेत्र 'अति-शुष्क' (hyper-arid) कहलाता है और वर्षभर में यहाँ ३ सेंटीमीटर से कम औसत बारिश पड़ती है। दिन का औसत तापमान ४७ °सेंटीग्रेड होता है, लेकिन कभी-कभी ५६ °सेंटीग्रेड तक पहुँच जाता है।

## झीलों के फ़र्श
रुब अल-ख़ाली के बीच कुछ उठे हुए और सख़्त कैल्शियम कार्बोनेट, हरसौंठ और चिकनी मिटटी के क्षेत्र हैं जिनपर कभी झीलें हुआ करती थी और अब सिर्फ़ उनके सूखे फ़र्श रह गए हैं। इन फ़र्शों का अध्ययन करके ज्ञात हुआ है कि यह ९६०० ईसापूर्व से ५८०० ईसापूर्व काल में पानी से भरी थी। और अध्ययन से पता लगा है कि यहाँ झीलें दो युगों में बनी हैं: पहले ३७,००० से १७,००० वर्ष पूर्व और फिर १०,००० से ५,००० वर्ष पूर्व। यहाँ पानी क्यों आया, इस बात को लेकर वैज्ञानिकों में विवाद है। एक धारणा है कि उस काल में आमतौर से भारतीय उपमहाद्वीप पर आने वाला दक्षिणपश्चिमी मानसून हटकर कभी-कभार यहाँ बरसने लगा था। यहाँ अधिकतर स्थानों पर तो इन झीलों के केवल कुछ ही वर्षों तक अस्तित्व में थीं लेकिन रुब अल-ख़ाली के दक्षिणपश्चिमी मुनदाफ़ेन​ क्षेत्र में तुवइक़​ पहाड़ियों के घाट के बहने वाले पानी के कारण कुछ झीलें शायद ८०० साल तक बनी हुई थीं।

इन झीलों के सहारे यहाँ कभी तरह-तरह के जीव रहते थे। क्षेत्र में दरियाई घोड़े, भैंसे और लम्बी-सींगों वाली गाय के जीवाश्म (फ़ासिल), पानी में रहने वाले जल घोंघा जैसे सरल जीवों के चिह्न और काई और अन्य पौधों के उगने के निशान मिले हैं। यहाँ ३०००-२००० साल पूर्व मानवों के होने के भी कुछ चिह्न हैं (जैसे कि पत्थरों के औज़ार) लेकिन मानवों के शरीर अवशेष बिलकुल नहीं मिले हैं।

## जीव
रुब अल-ख़ाली में बिच्छु और चूहे जैसे जानवर रहते हैं। यहाँ पौधों की भी कम विविधता है और पूरे इलाके में केवल ३७ जातियाँ ज्ञात हैं।

## इतिहास
माना जाता है कि यह रेगिस्तान आज से २० लाख साल पहले बनना शुरू हुआ था। सउदी अरब की लोक मान्यता में रुब अल-ख़ाली में एक 'इरम' (Iram, ) नामक एक शहर था जो खो चुका है। अंतरिक्ष से इस क्षेत्र को जाँच रहे उपग्रहों ने यहाँ ऊँटों के पैरों से बने रस्ते देखें हैं जो ऐतिहासिक मार्गों का चिह्न हो सकते हैं। इक्के-दुक्के स्थानों पर अब भी कुछ क़बीले रहते हैं।

## इन्हें भी देखें
* अरबी रेगिस्तान
* सउदी अरब

## सन्दर्भ


श्रेणी:सऊदी अरब का भूगोल
श्रेणी:सउदी अरब के मरुस्थल
श्रेणी:मरुस्थल
रातरानी

right|thumb|300px|रातरानी
**रातरानी** (वानस्पतिक नाम : Cestrum nocturnum) सोलनेसी (Solanaceae) कुल का एक पादप है। यह दक्षिण एशिया एवं वेस्टइंडीज का देशज पौधा है। इसमें रात्रि के समय बहुत सुगंधित फूल खिलते हैं। इसकी विशेषता है यह पूर्णिमा के दिन इस पर फूल पूरी तरह से खिलते हैं और सुगंध भी पूर्णिमा के दिन बहुत फैलाते हैं और अमावस्या के दिन फूल नहीं खिलते

श्रेणी:मेक्सिको के वनस्पति
श्रेणी:पौधे
अर्ग

[thumb|230px|[अल्जीरिया के इसाऊवान अर्ग की अंतरिक्ष से खींची गई तस्वीर]]
**अर्ग** (अंग्रेज़ी: Erg, अरबी: ) ऐसे चौड़े और चपटे रेगिस्तानी क्षेत्र को कहते हैं जो हवा से उड़ाई जाने वाली रेत से ढका हुआ हो और जहाँ वृक्ष-पौधे बहुत कम हों या बिलकुल ही न हों। भूगोल में अर्ग की कड़ी परिभाषा है कि यह १२५ वर्ग किमी से बड़ा क्षेत्र होना चाहिए जिसमें २०% से अधिक धरती रेत से ढकी हो और हवा से रेत बड़ी मात्रा में उड़ती हो। विश्व के सबसे बड़े रेगिस्तान सहारा मरूस्थल में कई सारे अर्ग हैं, जिनमें से चेच अर्ग (Chech Erg) और अल्जीरिया का इसाऊवान अर्ग (Issaouane Erg) दो जाने-माने अर्ग हैं। पृथ्वी की लगभग ८५% हिलने वाले रेत ३२,००० वर्ग किमी से बड़े क्षेत्रफल की अर्गों में सम्मिलित है। पृथ्वी के अलावा अर्ग हमारे सौर मंडल के और भी ग्रहों-उपग्रहों पर मिले हैं, जिनमें शुक्र, मंगल और शनि का चन्द्रमा टाइटन शामिल हैं।

## इन्हें भी देखें
* रेगिस्तान। इर्ग शब्द सहारा की सब्दावली है तुर्किस्तान में इसको कॉर्डम भी कहते है
राजस्थान के पश्चिमी हिस्से जसलमेर में भीं इर्ग पाए जाते है

## सन्दर्भ


श्रेणी:मरुस्थल
श्रेणी:अरबी शब्द
श्रेणी:बालूकूट
*
अन-नफ़ूद रेगिस्तान

**अन-नफ़ूद** (अरबी: , सहरा अन-नफ़ूद ; अंग्रेज़ी: An-Nafud) या **अल-नफ़ूद** या **नफ़ूद** अरबी प्रायद्वीप में स्थित एक बड़ा रेगिस्तान है। इसका क्षेत्रफल १,०३,००० वर्ग किमी है, यानि लगभग भारत के बिहार राज्य से ज़रा बड़ा। नफ़ूद एक अर्ग है, जिसमें ज़बरदस्त हवाएँ अचानक चल पड़ती हैं। इस वजह से यह क्षेत्र अर्धचन्द्र अकार के टीलों से भरा हुआ है। यहाँ की रेत का रंग थोड़ा लाल है।

## विवरण
नफ़ूद में बारिश साल में एक या दो बार गिरती है। कुछ निचले क्षेत्रों में नख़लिस्तान (ओएसिस) हैं जहाँ खजूर, जौ, सब्ज़ियाँ और फल उगाए जाते हैं। ऐसे कुछ क्षेत्र हिजाज़ पहाड़ियों के पास स्थित हैं। नफ़ूद अद दहना के ज़रिये रुब अल-ख़ाली क्षेत्र से जुड़ा हुआ है। दहना एक पतला (केवल २५-५० किमी चौड़ाई वाला) और १,२०० किमी लम्बा रेत के टीलों और कंकर-बजरी से भरा क्षेत्र है। नफ़ूद को कभी-कभी रेत का समुद्र (sand sea) भी कहते हैं।

## इन्हें भी देखें
* अरबी रेगिस्तान
* रुब अल-ख़ाली
* सउदी अरब

## सन्दर्भ


श्रेणी:सउदी अरब
श्रेणी:सउदी अरब के मरुस्थल
श्रेणी:सऊदी अरब का भूगोल
वारिंग का प्रश्न

**वारिंग का प्रश्न** (Waring's Problem) संख्या सिद्धान्त का एक प्रश्न है। इसे १७७० में एडवर्ड वारिंग ने प्रस्तुत किया था।

श्रेणी:गणितीय प्रश्न
बया

**बया** गोरैया की तरह के पक्षियों की एक प्रजाति है जो गोरैया की तरह मनुष्य के घरों में न रहकर पेड़ की टहनियों में लटकता हुआ सुन्दर घोंसला बनाकर रहती है। यह समूह में रहना पसन्द करती है क्योंकि इसकी वजह से इसके बच्चों को परभक्षियों से सुरक्षा प्रदान होती है। यह अपने घोंसले बस्ती के रूप में बनाती हैं और प्रजनन काल में एक ही वृक्ष में या आस-पास के वृक्षों में कई घोंसले एक साथ देखने को मिलते हैं। इस व्यवहार का सम्बन्ध 'संख्या में सुरक्षा' से है।

## व्यवहार और पर्यावरण
thumb|left|बया के घोंसले
thumb|left|बया का झुण्ड
बया पक्षी-समूह में रहना पसन्द करती है और काफ़ी शोरगुल करती है। यह अपने घोंसले पानी के निकट बनाती है या फिर उन टहनियों में बनाती है जो पानी के ऊपर हों। अमूमन कांटेदार या ताड़ के वृक्षों में यह अपना घोंसला बनाना पसन्द करती है क्योंकि इसकी वजह से इसके बच्चों को परभक्षियों से सुरक्षा प्रदान होती है। यह अपने घोंसले बस्ती के रूप में बनाती हैं और प्रजनन काल में एक ही वृक्ष में या आस-पास के वृक्षों में कई घोंसले एक साथ देखने को मिलते हैं। इस व्यवहार का सम्बन्ध 'संख्या में सुरक्षा' से है।

बया बीजों की तलाश में पक्षी-समूह में निकलती है और पौधों तथा ज़मीन से बीज चुगती है। पक्षी-समूह विभिन्न संरचनाओं में उड़ते हुए जटिल पैंतरे करते हैं। वह धान तथा अन्य अन्न के खेतों में जाकर चुगती हैं और कभी-कभी पकती हुई फ़सल को नुकसान भी पहुँचाती हैं, जिसकी वजह से यह किसान की दुश्मन बन जाती हैं।

यह पानी के पास के सरकंडों में अपना डेरा जमाती है। यह खाने और घोंसला बनाने की सामग्री के लिए घास तथा फ़सलों, जैसे धान, पर निर्भर करती है। फ़सलों के बीज यह रोपण के समय और परिपक्व होने के समय, दोनों ही परिस्थितियों में चट कर जाती है और किसानों का क्रोध मोल लेती है। इसके आहार में कुछ कीट, जैसे तितली भी होते हैं और इनको छोटे मेढक तथा सीप, घोंघा इत्यादि भी (खासकर अपने बच्चों को खिलाने के लिए) ले जाते देखा गया है। इसके मौसमी प्रवास भोजन की उपलब्धता पर निर्भर करते हैं। इसका कलरव छोटी-छोटी "चीं-चीं" की ध्वनि होता है। जब प्रजनन काल न हो तो यह मंद आवाज़ में ध्वनि करते हैं।
 thumb|center|बया पक्षियों का कलरव 

## इन्हें भी देखें
* फ़िन बया
## सन्दर्भ
फ़िन की बया

**फ़िन की बया** एक छोटी बुनकर चिड़िया की जाति है जो भारत और नेपाल में गंगा तथा ब्रह्मपुत्र की घाटियों में पाई जाती है। इसकी दो उपजातियाँ पहचानी जाती हैं—*प्लोसिअस मॅगरहिन्चस*, जो कि कुमाऊँ में और *प्लोसिअस सलीमअली* जो कि पूर्वी तराई में पाई जाती हैं।

जब ह्यूम को नैनीताल के पास *कालाढूंगी* से इस जाति का नमूना मिला तो उन्होंने इसका नामकरण किया। यह जाति फ़्रॅन्क फ़िन द्वारा कोलकाता के पास के तराई इलाके में दुबारा खोजी गई और इसे उनका नाम मिला। ओट्स ने सन् १८८९ में इसे *पूर्वी बया* नाम दिया जबकि स्टुअर्ट बेकर ने सन् १९२५ में इसे *फ़िन की बया* नाम दिया।
## आवासीय पर्यावरण
यह ऊँची घास के मैदानों जैसे सरकंडा, काँस, बेंत इत्यादि में रहना पसन्द करते हैं। यदि धान और गन्ने की खेती इन मैदानों के आस-पास होती है तो यह वहाँ भी अपना बसेरा बना लेते हैं। इन पक्षियों का मूल निवास पूर्वी नेपाल और आसाम में है हालांकि यह उत्तरी भारत के तराई क्षेत्र में यहाँ-वहाँ कम संख्या में पाये जाते हैं। उत्तर प्रदेश और उससे लगे पश्चिमी नेपाल में एक-दो इलाकों में यह पाये जाते हैं।इस पक्षी का फैलाव अपने आवासीय क्षेत्र में भी काफ़ी संकुचित रहा है और पिछले कुछ दशकों में इनका अपने इन संकुचित इलाकों में से ओझल हो जाना इस तरफ़ इंगित करता है कि इनकी संख्या में गिरावट हो रही है। हाल ही में नेपाल में खोजा गया एक समूह ५० से भी कम पक्षियों का है और यह संख्या अनियमित है। इस पक्षी को भारत में असम के काज़ीरंगा राष्ट्रीय उद्यान, दिबरू-साइखोवा राष्ट्रीय उद्यान, मानस राष्ट्रीय उद्यान, पश्चिम बंगाल के जलदापारा राष्ट्रीय उद्यान तथा उत्तराखंड के जिम कॉर्बेट राष्ट्रीय उद्यान में निश्चित रूप से देखा गया है। सन् २००१ में इसकी संख्या २५०० से ९९९९ वयस्कों की आंकी गई थी लेकिन हाल के शोधों से यह अनुमान लगाया गया है कि इस पक्षी के पूरे विश्व में ३००० से भी कम प्रजनन योग्य वयस्क बचे हैं।

यह पक्षी नेपाल के सुकला फांटा वन्यजीव अभयारण्य में आसानी से दिख जाता है जो कि इसके आवास की पूर्वी सीमा है।

## पर्यावरण तथा विशेषता
यह तकरीबन १७ से.मी. का होता है और इसके सिर, छाती तथा पेट और पिट्ठू पीले रंग के होते हैं। कान और आँख का हिस्सा काला होता है। इसकी छाती में भी एक काला धब्बा होता है। पंख काले होते हैं जिनकी बाहरी रेखा पीली होती है। मादा का रंग नर के मुकाबले में थोड़ा फीका होता है, विशेषकर सिर और गर्दन का इलाका। यह पक्षी झुण्ड में रहना तथा भोजन करना पसन्द करता है और काफ़ी शोरगुल करता है। यह झुण्डों में ही प्रजनन करना पसन्द करते हैं और मई से सितंबर में प्रजनन करते हैं। इसका घोंसला भारत में पाये जाने वाले अन्य बुनकर पक्षियों से अलग होता है लेकिन अन्य बुनकर पक्षियों की तरह ही यह भी घास और पत्तियों के रेशों से अपना घोंसला बनाते हैं। यह जाति अपने पूरे घोंसले में अन्दर से परत चढ़ाता है। अन्य बुनकर पक्षी अन्दर से केवल फ़र्श पर अस्तर लगाते हैं। इनके घोंसले गोलाकार होते हैं और आसानी से दिख जाते हैं क्योंकि नर घोंसले के आस-पास की पत्तियों का इस्तेमाल घोंसला बनाने के लिए कर लेते हैं। 

नर एक के बाक एक १ से ४ मादाओं के साथ समागम करता है। एक बार में मादा २ से ४ अण्डे देती है। अकेली मादा ही अण्डे सेती है और सेने के १४ से १५ दिनों में अण्डों से बच्चे निकलते हैं।

## इन्हें भी देखे
*बया

## सन्दर्भ
हिजाज़ पहाड़ियाँ

**हिजाज़ पहाड़ियाँ** या **हेजाज़ पहाड़ियाँ** सउदी अरब के पश्चिमी हिजाज़ क्षेत्र में उस देश के पश्चिमी तट के पास स्थित पहाड़ियों की एक शृंखला है। वास्तव में इस तट की बराबरी में दो पहाड़ी शृंखलाएँ चलती हैं - उत्तर में हिजाज़ पहाड़ियाँ हैं, बीच में एक कम ऊँचाई का क्षेत्र है और दक्षिण में फिर असीर पहाड़ियाँ हैं। हिजाज़ के पहाड़ पूर्व में ढलान रखते हैं जहाँ से कभी-कभार गिरने वाली बारिश बहकर आसपास की कुछ वादियों में चश्में और कुँए में पानी भरकर वहाँ पर नख़लिस्तान (ओएसिस) बना देती है। हिजाज़ पहाड़ियों की पश्चिमी तरफ़ में ढलान की बजाए खाईयाँ हैं, जहाँ ऊँचाई बहुत जल्दी गिरती है। पहाड़ियों और लाल सागर के बीच कम जगह है, इसलिए तटीय मैदान या तो बहुत छोटा है या है ही नहीं।

## सम्बंधित तथ्य
* हिजाज़ पहाड़ियों में 'मह्द अल-दहब' (या मह्द अल-ज़हब, Mahd adh Dhahab, ) नामक क्षेत्र स्थित है जो अरबी प्रायद्वीप का सबसे विख्यात सोना उत्पादन क्षेत्र है। अरबी भाषा में 'मह्द अल-दहब' का मतलब 'सोने (धातु) का पालना' होता है।
* ईसाई धर्म और इस्लाम की धर्मकथाओं में एक ईडन के उद्यान का वर्णन है जहाँ पिशोन नदी नामक एक धारा चलती थी। कुछ विद्वानों के अनुसार इस उद्यान की कल्पना फ़ारस की खाड़ी के उत्तरी छोर पर कुवैत के किनारे की किसी जगह से प्रेरित है और संभव है कि यह पिशोन नदी हिजाज़ पहाड़ियों से निकला करती थी।
* बोस्टन विश्वविद्यालय के फ़ारूक़ अल-बाज़ ने पाया है कि वास्तव में एक नदी हिजाज़ पहाड़ों से उतरकर अरबी रेगिस्तान में ६०० मील चलकर वादी अल-रुम्माह और वादी अल-बतीन से होती हुई फ़ारस की खाड़ी में जाती थी। यह नदी शायद आज से २५००-३००० वर्ष पूर्व सूख गई और इसे 'कुवैत नदी' का नाम दिया गया है।

## इन्हें भी देखें
* हिजाज़
* सरवात पहाड़ियाँ
* अरबी रेगिस्तान

## सन्दर्भ


श्रेणी:सउदी अरब
श्रेणी:सउदी अरब के पर्वत
श्रेणी:सउदी अरब की पर्वतमालाएँ
श्रेणी:पर्वतमालाएँ
श्रेणी:सऊदी अरब का भूगोल
प्रजनन ऋतु

**प्रजनन ऋतु** या **प्रजनन काल** कुछ वन्य जीवों (पशु एवं पक्षी) के लिए साल का वह समय होता है जिसके अंतर्गत प्रजनन के लिए सबसे अनुकूल हालात, जैसे भोजन एवं पानी की प्रचुरता, उत्पन्न होते हों। प्रजनन ऋतु वाली जीव जगत की कई जातियाँ प्राकृतिक रूप से साल के एक निश्चित समय पर समागम करने के लिए विकसित हुयी हैं जिससे उनको प्रजनन करने में सबसे अधिक सफलता मिले। वन्य जीवों की अलग-अलग प्रजातियों के प्रजनन ऋतुएँ भी उनकी अपनी आवासीय क्षेत्र की ज़रूरतों के मुताबिक तथा भोजन की उपलब्धी के अनुसार पृथक्-पृथक् होती हैं। प्रजनन की शुरुआत और उसकी सफलता में अजैविक घटक जैसे वर्षा और हवायें भी अहम भूमिका अदा करते हैं।
कुछ जीवों की कोई प्रजनन ऋतु नहीं होती है और उनकी मादाएँ साल के किसी भी समय गर्भ धारण कर सकती हैं — उदाहरण के लिए मनुष्य।

## सामुदायिक प्रजनन
कई प्रजातियाँ बड़ी-बड़ी बस्तियों में या झुण्डों में प्रजनन करते हैं जिसे सामुदायिक प्रजनन कहते हैं। ऐसी प्रजातियाँ अपने प्रजनन काल में प्रजनन के लिए अनुकूल जगहों पर प्रायः बड़े से समुदाय में दिख जाती हैं। कुछ प्रजातियों ने तो अपने आप को सामुदायिक प्रजनन के लिए ही विकसित कर लिया है और अब वह जोड़ों में अथवा कम आबादी में प्रजनन नहीं कर सकतीं। ऐसी प्रजातियों का उनके प्रजनन क्षेत्र में अन्धाधुन्ध शिकार हुआ या उनकी प्रजनन बस्तियाँ विनष्ट हुयीं तो उनकी विलुप्ति का खतरा हो सकता है। इसीलिए कई देशों ने ऐसी बस्तियों को संरक्षण प्रदान कर रखा है। यह बात ख़ासकर समुद्री पक्षियों पर लागू होती है। 
## इन्हें भी देखें
* प्रजनन
* प्रजनन तंत्र
## सन्दर्भ
तारादेवी

* उग्रतारापीठ - पश्चिम बंगाल के वीरभूमि ज़िले में स्थित शक्तिपीठ
* [तारा देवी मंदिर]] - शिमला, हिमाचलप्रदेश में एक प्रसिद्द मंदिर
* नीलतारापीठ - मिथिला में स्थित 
* एक तारापीठ अथवा भवानी तारापीठ
द्विघाती अवशेष

संख्या सिद्धान्त में किसी पूर्णांक **q** को मापांक n का **द्विघाती अवशेष** (quadratic residue modulo n) कहते हैं यदि निम्नलिखित सम्बन्ध सत्य हो-

:  x^2\equiv q \pmod{n}. 

जहाँ **x** कोई पूर्णांक है। इसके विपरीत यदि उपरोक्त सम्बन्ध **x** के किसी भी मान के लिए सत्य न हो तो **q** को मापांक **n** का **द्विघात अनावशेष** (nonresidue) कहते हैं।

द्विघात अवशेष मूलतः संख्या सिद्धान्त की मॉड्युलर गणित नामक शाखा की संकल्पना (कांसेप्ट) थी। आजकल द्विघात अवशेषों का उपयोग ध्वनि इंजीनियरी, बीज-लेखन (क्रिप्टोग्राफी) तथा बहुत बड़ी संख्याओं के गुणनखण्ड निकालने में होता है।

विषम अभाज्य **n** के लिए **(n-1)/2** द्विघात अवशेष और इतने ही द्विघात अनावशेष होंगे।

## सन्दर्भ
श्रेणी:संख्या सिद्धान्त
अद-दहना रेगिस्तान

**अद-दहना** (अरबी: , सहरा अद-दहना ; अंग्रेज़ी: Ad-Dahna) अरबी रेगिस्तान का मध्य हिस्सा है। इसका अकार एक गलियारे के रूप का है - यह केवल २५-५० किमी की चौड़ाई रखता है (जो कहीं भी ८० किमी से अधिक नहीं होती) और अरबी प्रायद्वीप के उत्तर के अन-नफ़ूद रेगिस्तान को १,२०० किमी दक्षिण में स्थित रुब अल-ख़ाली मरुस्थल से जोड़ता है। यह तुवइक़​ पहाड़ियों के पूर्व में उनके साथ-साथ चलता है और नज्द क्षेत्र व अल-अहसा प्रान्त के बीच की सीमा माना जाता है। अद-दहना में तेज़ रेगिस्तानी हवाओं से बने रेत के चौड़े और ऊँचे टीले हैं और भौगोलिक रूप से यह एक अर्ग है। यहाँ की रेत लोहे की ऑक्साइड की मौजूदगी की वजह से थोड़ी लाल रंग की है।

## इन्हें भी देखें
* रुब अल-ख़ाली
* अन-नफ़ूद रेगिस्तान
* नज्द

## सन्दर्भ


श्रेणी:मरुस्थल
श्रेणी:सउदी अरब
श्रेणी:सउदी अरब के मरुस्थल
श्रेणी:सऊदी अरब का भूगोल
सउदी अरब के प्रान्त

सउदी अरब में १३ प्रान्त या अमीरात हैं, जिन्हें अरबी भाषा में 'मिन्तक़ाह​ इदारिया' (, Province) कहते हैं। हर प्रान्त आगे ज़िलों में बांटा गया है जिन्हें 'मुहाफ़ज़ाह' (, Governorate) कहा जाता है, यानि वह क्षेत्र जो किसी राज्यपाल (governor) या हाफ़िज़ की निगरानी में रखे गए हों। देश में कुल मिलाकर ११८ ज़िले (मुहाफ़ज़ात) हैं। यह ज़िले आगे उपज़िलों में बांटे गए हैं। उपज़िले को सउदी अरब में 'मरकज़' (Sub-Governorate) कहा जाता है।

## प्रान्त

## इन्हें भी देखें
* सउदी अरब

## सन्दर्भ


श्रेणी:सउदी अरब के प्रान्त
श्रेणी:सउदी अरब
बाहाह प्रान्त

**बाहाह प्रान्त** या **अल-बाहाह प्रान्त**, जिसे अरबी में **मिन्तक़ाह​ अल-बाहाह** () कहते हैं सउदी अरब के दक्षिण में स्थित एक प्रान्त है। यह सउदी अरब के हिजाज़ क्षेत्र में आता है। यहाँ दो यमनी मूल के क़बीले रहते हैं, ग़ामिद (, Ghamid) और ज़हरान (, Zahran)।

## विवरण
बाहाह प्रान्त का नाम बाहाह शहर से आया है। यह प्रान्त पहाड़ों, मैदानों, वादियों और रेगिस्तानी क्षेत्रों का मिश्रण है। मुख्य रूप से इसके दो भौगोलिक हिस्से हैं। 'तिहामा' पश्चिमी मैदानी क्षेत्र है जो आगे जाकर लाल सागर के किनारे पर पहुँचता है। 'अल-सरवात' पूर्व का पहाड़ी इलाक़ा है जो हिजाज़ पहाड़ियों का भाग है। इसकी ऊँचाई समुद्रतल से १,५०० से २,४५० मीटर तक ऊँची हैं। तिहामा में गर्मी में कड़ी गर्मी और सर्दी में मौसम लुभावना रहता है। अल-सरवात में लाल सागर से नमी आती है जो सर्दियों में कोहरे और आंधी-वाली बारिश के रूप में प्रकट होती है। यहाँ की पहाड़ियों में गर्मी में मौसम अच्छा रहता है, यानि अधिक गर्म नहीं होता।

## लोग
इस प्रान्त के सभी लोग सुन्नी मुस्लिम है और इस्लाम शुरू होने के १० वर्षों के भीतर ही यह धर्म यहाँ पहुँच गया था। समाज क़बीलों, उपक़बीलों और परिवारों में व्यवस्थित है। हर क़बीले का एक सरदार होता है जिसे 'शेख़' की उपाधि मिलती है। यहाँ दो क़बीलों - ग़ामिद और ज़हरान - का ज़ोर है जो एक बड़े 'अज़्द' नामक क़बीले की दो शाखाएँ हैं। यहाँ से आये लोगों के पारिवारिक नाम अक्सर 'अल-ग़मदी' जैसे रूप में मिलते हैं।

## इन्हें भी देखें
* हिजाज़ पहाड़ियाँ
* हिजाज़
* तिहामा
* सउदी अरब के प्रान्त

## सन्दर्भ


श्रेणी:बाहाह प्रान्त
श्रेणी:सउदी अरब के प्रान्त
तबूक प्रान्त

**तबूक प्रान्त**, जिसे अरबी में **मिन्तक़ाह​ तबूक** () कहते हैं, सउदी अरब के पश्चिमोत्तर में स्थित एक प्रान्त है। यह सउदी अरब के हिजाज़ क्षेत्र में आता है और लाल सागर के किनारे स्थित है। लाल सागर के पार इसका पड़ौसी मिस्र है।

## विवरण
तबूक क्षेत्र में कृषि पर ज़ोर है और यहाँ के लोग अपने सादे रहन-सहन के लिए जाने जाते हैं। यहाँ उगाए गए फूल यूरोप निर्यात होते हैं।

## इन्हें भी देखें
* हिजाज़
* सउदी अरब के प्रान्त

## सन्दर्भ


श्रेणी:तबूक प्रान्त
श्रेणी:सउदी अरब के प्रान्त
पाता परम्परा

' ' ' ' पाटा परम्परा *' बीकानेर की लोक परम्परा है लकडी के तख्त को पाटा कहा जाता है जिसका आकार ९बाई९ होता है खुले मैदान पर रखा जाता है आम लोग पाटॊ पर बैढते है सभी प्रकार की गतिविधियाँ होती है विवाह पर लेनदारी, कर्मकाण्ड पाटो पर होते है पाटा संस्कृति को निरन्तरता प्रधान करता है बीकानेर की ५५० साला पुरानी लोक परम्परा को आज भी जिन्दा रखा है रम्मत, खयाल वाणी, शब्द्, बोल परम्परा को पीडी दर पीडी चलाया है परम्परा ओर आधुनिकता के मध्य सामंस्य को बनाये रखा है पाटा सामाजिक नियन्त्रण का कार्य करता है आज भी पुराने शहर मै अपराध नाममात्र के होते है डाँ राजेन्द जोशी*

## सन्दर्भ
सरवात पहाड़ियाँ

**सरवात पहाड़** (अंग्रेजी: Sarawat mountains) या **सरात पहाड़** (Sarat mountains), जिन्हें अरबी में **जबाल अल-सरवात** () कहते हैं, अरबी प्रायद्वीप के पश्चिमी तट के बराबर चलने वाली एक पर्वतमाला है। यह उत्तर में जोर्डन-सउदी अरब की सीमा से शुरू होकर सउदी अरब और यमन से गुज़रते हुए दक्षिण में अदन की खाड़ी तक पहुँचते हैं। यह हिजाज़ पहाड़ियों का हिस्सा माने जाते हैं।

सरवात शृंखला का उत्तरी हिस्सा हिजाज़ क्षेत्र में स्थित है इसलिए इसे 'सरात अल-हिजाज़' कहते हैं। सरात अल-हिजाज़ के पहाड़ अधिकतर २,१०० मीटर से कम की ऊँचाई रखते हैं। शृंखला का मध्य भाग 'सरात असीर' और दक्षिणी भाग 'सरात अल-यमन' कहलाते हैं और इनके पहाड़ ३,३०० मीटर से ऊपर तक पहुँचते हैं। सरवात पहाड़ों का सबसे ऊँचा पहाड़ ३,६६६ मीटर ऊँचा जबल अल​-नबी शुएब पहाड़ है। यह यमन में स्थित और पूरे अरबी प्रायद्वीप का सबसे ऊँचा पहाड़ भी है। प्रमुख इस्लामी तीर्थ-स्थान मक्का और यमन की राजधानी सनआ दोनों ही सरवात पहाड़ी क्षेत्र में स्थित हैं।

## विवरण
सरवात पहाड़ अरबी प्रायद्वीप की सबसे बड़ी पहाड़ी शृंखला है। इसके पहाड़ पत्थरीले हैं और उनपर जगह-जगह कुछ झाड़-पौधे उगे हुए हैं। कम आयु का होने से कई स्थानों पर चट्टानें और पत्थर नोकीले हैं, हालांकि अन्य जगहों पर हवा-पानी के प्रभाव से गोल भी हो चुके हैं।

कुछ भूगोलशास्त्री यह मत रखते हैं कि सुदूर उत्तर में सीरिया और लेबनान के पहाड़ वास्तव में इसी शृंखला का सर्वोत्तरी छोर हैं, लेकिन दूसरे इस से असहमत हैं। सभी मानते हैं कि उत्तरी सउदी अरब में जोर्डन की सीमा से यह शुरू होते हैं फिर तट की बराबरी में दक्षिण की ओर चलते हैं। मदीना के पास आकर यह कम होकर ग़ायब से हो जाते हैं लेकिन थोड़ा ही दक्षिण में ताइफ़ के पास फिर शुरू हो जाते हैं। और दक्षिण में असीर प्रान्त में यह ऊँचाई पकड़ने लगते हैं और कुछ ऊँचाइयाँ ३,००० मीटर से ज़रा कम तक पहुँच जाती हैं। फिर भी यहाँ तक यह अलग-अलग पहाड़ियों की शृंखला कम और तिहामाह के तटवर्ती मैदान के पूर्व में स्थित एक ऊँचे पठार का किनारा ज़्यादा लगते हैं। जबल सौदा, यानि 'सौदा पहाड़' ('जबल' का अर्थ अरबी भाषा में 'पहाड़' होता है) यही स्थित है। यह सउदी अरब का सबसे ऊँचा पहाड़ माना जाता है और इसपर सर्दियों में कभी-कभी हलकी बर्फ़ भी पड़ जाती है।

यमनी सरहद के पास सरवात अलग-अलग शिखरों में नज़र आने लगते हैं और यमनी पठार की तरफ चढ़ाई शुरू कर देते हैं। इस शृंखला के ३,००० मीटर से ऊँचे सभी पहाड़ यमन में हैं। शृंखला का सर्वोच्च शिखर जबल अल​-नबी शुएब (३,६६६ मीटर यानि १२,०२८ फ़ुट) यमन की राजधानी सनआ के पास स्थित है।

सउदी अरब की सबसे अधिक बारिश इसी शृंखला पर पड़ती है।

## इन्हें भी देखें
* हिजाज़
* हिजाज़ पहाड़ियाँ
* ताइफ़

## सन्दर्भ


श्रेणी:सउदी अरब के पर्वत
श्रेणी:यमन के पर्वत
श्रेणी:सउदी अरब की पर्वतमालाएँ
श्रेणी:यमन की पर्वतमालाएँ
श्रेणी:सऊदी अरब का भूगोल
मारिकाना के खनिकों की हड़ताल

**मारिकाना के खनिकों की हड़ताल** या **लोंमिन हड़ताल** वर्ष 2012 में दक्षिण अफ़्रीका के मारिकाना क्षेत्र के पास एक खान में घटित अनधिकृत हड़ताल थी। मारिकाना रुस्टेनबर्ग शहर के समीप स्थित है जहाँ लोंमिन कम्पनी के स्वामित्व वाली प्लैटिनम की खान है। दक्षिण अफ़्रीकी पुलिस सेवा और हड़ताली खनिकों के बीच की हिंसक घटनाओं की एक श्रृंखला ने अन्तरराष्ट्रीय समुदाय का ध्यान आकर्षित किया। इस हिंसक घटना में 36 खान श्रमिकों, दो पुलिस अधिकारियों और चार अन्य अज्ञात लोगों की मृत्यु हुई तथा 78 अन्य कार्यकर्ताओं और पुलिस कर्मचारियों को चोटें आई। लोंमिन हड़ताल के अलावा सम्पूर्ण दक्षिण अफ़्रीकी खनन क्षेत्र में भी अनधिकृत हड़तालें शुरू हो गईं।

18 सितंबर को एक मध्यस्थ के संघर्ष विराम के लिए एक प्रस्ताव की घोषणा करते हुए कहा कि हड़ताली खनिक 22% वेतन वृद्धि, 2000 रेंड का एकमुश्त भुगतान स्वीकार कर चुकें हैं तथा 20 सितम्बर से काम पर लौट जाएँगे।

विश्व कि सबसे बड़ी प्लैटिनम निर्माता कम्पनी एंग्लो अमेरिकन प्लैटिनम ने 5 अक्टूबर को घोषणा की अनुशासनात्मक सुनवाई में उपस्थित न होने के कारण वो अपने 12,000 श्रमिकों को काम से निकाल देगी।

## सन्दर्भ

श्रेणी:दक्षिण अफ़्रीका में खनन
हाइल प्रान्त

**हाइल प्रान्त**, जिसे अरबी में **मिन्तक़ाह​ हाइल** () कहते हैं, सउदी अरब के उत्तरी भाग में स्थित एक प्रान्त है। यह सउदी अरब के नज्द क्षेत्र में आता है और इसके उत्तर में अन-नफ़ूद का महान रेगिस्तान है।

## इतिहास
हाइल प्रान्त के इलाक़े में हज़ारों साल से लोग बस रहें हैं। यहाँ बहुत सी पुरातन स्थल हैं और ऐसी लिपियों में लिखाईयाँ मिली हैं जिन्हें इतिहासकार सभी समझ नहीं पाए हैं।

सउद राजवंश, जिसके नाम पर पूरे देश का नाम 'सउदी अरब' पड़ा है, सन् १७४४ से पूरे अरबी प्रायद्वीप पर अपना क़ब्ज़ा बनाने की कोशिश कर रहा था। हाइल क्षेत्र को उस समय 'जबल शम्मार' (Jebel Shammar, अर्थ:शम्मार पहाड़ियाँ) कहा जाता था और यहाँ शम्मार क़बीलों का ज़ोर था। १७७९ में सउदी जबल शम्मार क्षेत्र में पहुँच गए और यहाँ के नख़लिस्तानी (ओएसिस) क्षेत्रों पर नियंत्रण कर लिया, जिनमें से हाइल शहर एक था। कुछ शम्मारी तो भागकर पास के महान नफ़ूद रेगिस्तान में छुप गए, जबकि कुछ ने सउदियों की अधीनता स्वीकार ली। आगे चलकर यहाँ से सउदी नियंत्रण हट गया और 'रशीद' परिवार का क़ब्ज़ा हो गया, जो सउदियों के कट्टर दुश्मन थे। अंत में १९२१ में ही जाकर यहाँ स्थाई सउदी नियंत्रण हुआ और यह क्षेत्र सउदी अरब का हिस्सा बना।

## अर्थव्यवस्था
हाइल प्रान्त में कृषि मुख्य व्यवसाय है। यहाँ पारंपरिक रूप से अनाज और खजूर उगाए जाते हैं। सरकार ने यहाँ सिंचाई का प्रबंध किया है जिस से अब अन्य चीज़ें भी उगाई जाती हैं, जैसे कि फल और ज़ैतून (ओलिव)।

## इन्हें भी देखें
* नज्द
* सउदी अरब के प्रान्त

## सन्दर्भ


श्रेणी:हाइल प्रान्त
श्रेणी:सउदी अरब के प्रान्त
कुलवंत सिंह विर्क

**कुलवंत सिंह विर्क ** (२० मई १९२१ - २४ दिसम्बर १९८७) समकालीन पंजाबी साहित्य के एक अग्रणी लेखक हैं। उन्होंने पंजाबी में और अंग्रेजी में भी बड़े पैमाने पर लिखा .उनकी कहानियों का रूसी और जापानी सहित कई अन्य भाषाओं में अनुवाद किया गया। लियो टालस्टाय की पोती नताशा टॉल्स्टॉय रूसी में और डॉ॰ ओसाका विश्वविद्यालय में भारतीय भाषाओं के प्रोफेसर तोमियो मीजोकामी द्वारा जापानी में अनुवाद किया गया। वह २० मई १९२१ को भारत में पंजाब प्रांत के शेखपुरा जिले में गांव फुल्ल्र्वान में पैदा हुए. उसके पिता आसा सिंह एक लैंडलार्ड थे और माँ ईश्वर कौर एक घर निर्माता .

श्रेणी:1921 में जन्मे लोग
श्रेणी:१९८७ में निधन
श्रेणी:साहित्य अकादमी द्वारा पुरस्कृत पंजाबी भाषा के साहित्यकार
घांची

**घाँची** घाँची नाम से भारत में 3 जातिया है एक मूल घाँची जो तेली ही थे,   जब रुद्रमहालय मंदिर अहिलनवाडा पाटण में मंदिर निर्माण करवा रहे थे जयसिंह सौलंकी उस समय मंदिर निर्माण दिन रात चल रहा था तो जो घाँची  थे तेल निकालने के लिए मशालों को जलाने के लिए इन तेलियों व निर्माण कार्य की निगरानी के लिए 8 गोत्रो के राजपूतों को लगाया गया था मंदिर निर्माण12 वर्ष में पूर्ण होना था लेकिन8 वर्ष बाद ही तेलियों के पास राज काज के कारण धन इक्कठा ज्यादा हो गया तो वो छुट्टी के बहाने घर जाने की आज्ञा लेने महाराज जयसिंह सोलंकी के पास गए तो महाराजा ने मना करते हुए बोले 4 साल बाद मंदिर निर्माण पूर्ण हो जाएगा तो में स्वयं आपको राजकीय सम्मान के साथ विदाई दूंगा तो तेली हामी भरकर चले गए  लेकिन तेलियों ने घर जाने का निश्चय अटल कर रखा था मन में सो वो वापस काम पर लग गए और कुछ दिन बाद उन तेलियों ने वापस छुटटी देने की माग महाराज से कर दी तो महाराज ने अपने शाख/गवाई भरने के लिए किसी को लाने को कहा तो तेलियों ने सोचा कि उन राजपूत सरदारो को ही मना लेते हैं इसलिए उन्होंने तरक़ीब सुझाई उन्होंने एक भोज का आयोजन रखा और सभी राजपूतों को उस भोज में आमंत्रित कर दिया और भोजन में नशे की चीज मिला दी भोज करते ही सारे राजपूत सरदार नशे व नींद बेहोशी की हालत में चले गए और इसी का फायदा उठाकर सारे तेली वहाँ से भाग निकले बस यही भागे हुए तेली मूल घाँची थे ! राजपूत घाँची 
यह वही निगरानी रखने वाले राजपूत सरदार थे जिन्होंने तेली भाग जाने देने की गलती करने की एवज में सभी राजपूतों ने अधूरा पड़ा मंदिर निर्माण कार्य पूरा करवाया था  3 जैन घाँची  ये 11 वी शताब्दी के जैन थे घी तेल बेचने वाले इन्होंने उन राजपुतो की राज आज्ञा व मंदिर निर्माण पूरा करवाने में मदद की थी इसलिए ये जैन बाद में जैन घाँची कहलाये अन्य पिछड़ी जातियों (ओबीसी) में से एक है जो गुजरात, राजस्थान, उत्तर प्रदेश और भारत के अन्य हिस्सों में पाई जाती है।

## सन्दर्भ

श्रेणी:जाति
मक्का प्रान्त

**मक्का प्रान्त**, जिसे औपचारिक अरबी में **मिन्तक़ाह​ मक्काह अल-मुकर्रमा** () कहते हैं, सउदी अरब के पश्चिमी हिजाज़ क्षेत्र में लाल सागर के तट के साथ स्थित एक प्रान्त है। यह सउदी अरब का सबसे अधिक जनसँख्या वाला प्रान्त है और इसकी राजधानी इस्लाम का सबसे पवित्र शहर मक्का है। इस प्रान्त का सबसे बड़ा शहर जद्दा है, जो पूरे सउदी अरब का सब से मुख्य बंदरगाह और आर्थिक केंद्र भी है।

सरवात पहाड़ियाँ मक्का प्रान्त से गुज़रती हैं और इस प्रान्त का ताइफ़ शहर उन्हीं में स्थित है। यहाँ का मौसम गर्मियों में अच्छा रहता है इसलिए सउदी सरकार गर्मियों में अपनी राजधानी रियाद से हटाकर यहाँ केन्द्रित कर लेती है। इसलिए ताइफ़ को सउदी अरब की 'ग्रीष्मकालीन राजधानी' कहा जाता है।

## ज़िले
मक्का प्रान्त १३ ज़िलों (मुहाफ़ज़ाह) में बंटा हुआ है:
* जद्दा (, Jeddah)
* मक्काह अल-मुकर्रमाह (, Makkah Al Mukarramah)
* ताइफ़ (, Ta'if)
* अल-क़ुनफ़िज़ाह / अल-क़ुनफ़िदाह (, Al Qunfidhah) - इसमें बिंदु-वाले 'क़' के उच्चारण पर ध्यान दें
* अल-जमूम (, Al Jamum)
* राबिग़​ (, Rabigh) - इसमें बिंदु-वाले 'ग़' के उच्चारण पर ध्यान दें
* अल-लीथ़ (, Al-Lith) - इसमें बिंदु-वाले 'थ़' के उच्चारण पर ध्यान दें
* ख़ुलैस​ (, Khulays) - इसमें बिंदु-वाले 'ख़' के उच्चारण पर ध्यान दें
* अज़म / अधम (, Adham)
* तुरुबाह (, Turubah)
* अल-ख़ुरमाह (, Al Khurmah)
* रनयाह (, Ranyah)
* अल-कामिल (, Al Kamil)

## मक्का क्षेत्र के राज्यपालों की सूची
मक्का प्रांत के गवर्नर (अमीर) का पद 1925 से निम्नलिखित व्यक्तियों के पास रहा है:

## इन्हें भी देखें
* मक्का (शहर)
* जद्दाह
* हिजाज़
* सरवात पहाड़ियाँ
* सउदी अरब के प्रान्त
* मक्का क्षेत्र के गवर्नर

## सन्दर्भ


श्रेणी:मक्का प्रान्त
श्रेणी:सउदी अरब के प्रान्त
परिपथ विच्छेदक

300px|right|thumb| १२५० अम्पीयर का वायु परिपथ विच्छेदक 
300px|right|thumb|परिपथ विच्छेदक के अन्दर का दृष्य 
300px|right|thumb|VA47-29 नामक परिपथ विच्छेदक के अन्दर का दृष्य
right|thumb|300px|चार, एकल-फेजी, लघु परिपथ विच्छेदक जो एक मीटर-बाक्स में लगाए गए हैं।
right|thumb|300px|एक मानक तापचुम्बकीय परिपथ विच्छेदक का विच्छेद-वैशिष्ट्य (ट्रिप कैरेक्टरिस्टिक्स)
**परिपथ विच्छेदक** या 'परिपथ वियोजक' (सर्किट ब्रेकर / circuit breaker) स्वतःचालित वैद्युत स्विच है जो दोष (फाल्ट) आदि की दशा में कार्य करता है जिससे दोषी भाग स्वस्थ भाग से अलग कर दिया जाता है और दूसरे उपकरण खराब होने से बच जाते हैं। इसका मूल काम दोषपूर्ण स्थिति की पहचान करके दोषी भाग को जाने वाली विद्युत शक्ति को शीघ्रातिशीघ्र काट देना है। फ्यूज से यह इस मामले में अलग है कि इसे रिसेट करके पुनः विद्युत प्रदाय चालू किया जा सकता है। 

परिपथ विच्छेदक भिन्न-भिन्न आकार, क्षमता, एवं प्रकार के होते हैं। 

## प्रकार
परिपथ विच्छेदकों के वर्गीकरण के कई आधार हो सकते हैं-जैसे उनकी वोल्टता श्रेणी, संरचना का प्रकार, विच्छेद करने की विधि आदि।
*(१) **अल्प वोल्टता परिपथ विच्छेदक** (१००० वोल्ट एसी से कम वोल्टता पर काम करने वाले)
:* मिनिएचर सर्किट ब्रेकर (एमसीबी)
:* मोल्डेड केस सर्किट ब्रेकर (एमसीसीबी)
:* अल्प वोल्टता शक्ति परिपथ विच्छेदक 
*(२) **चुम्बकीय परिपथ विच्छेदक** - इनमें परिपथ को विच्छेदित करने वाला बल चुम्बकीय बल होता है जो धारा के ताक्ष्णिक मान पर निर्भर करता है। 
*(३) **ऊष्मीय परिपथ विच्छेदक** - प्रायः ये वितरण बोर्डों में लगाये जाते हैं। उष्मीय के साथ विद्युत-चुम्बकीय बल का भी इसमें प्रयोग किया जाता है। ऊष्मीय परिपथ विच्छेदक की वैशिष्ट्य 'व्युत्क्रम-समय' (इन्वर्स टाइम) होती है, अर्थात् कम धारा बहने पर अधिक समय में और अधिक धारा बहने पर कम से में काम करते हैं। 
*(४) **सर्वनिष्ट ट्रिप विच्छेदक** (Common trip breakers) - इनकी विशेषता यह होती है कि सभी पोल एक साथ ब्रेक होते हैं, चाहे अति-धार केवल एक ही तार में क्यों न हो।
*(५) **मध्यम वोल्टता परिपथ विच्छेदक** (Medium-voltage circuit breakers) - १ किलोवोल्ट से ७२ किलोवोल्ट तक
:* निर्वात परिपथ विच्छेदक 
:* वायु परिपथ विच्छेदक
:* SF6 परिपथ विच्छेदक
*(६) **उच्च वोल्टता परिपथ विच्छेदक** (High-voltage circuit breakers) - 72 किलोवोल्ट से अधिक वोल्टता पर काम करने वाले
:* बल्क आयल (Bulk oil)
:* अल्पतम तैल (Minimum oil)
:* वायु झोंका (Air blast)
:* निर्वात (Vacuum)
:* SF6
:* CO2 परिपथ विच्छेदक

*(७) **सल्फल हेक्साफ्लोराइड परिपथ विच्छेदक** (Sulfur hexafluoride (SF6) high-voltage circuit-breakers)
*(८) **डिसकनेक्टिंग परिपथ विच्छेदक** (Disconnecting circuit breaker (DCB)) - ये २००० में अस्तित्व में आये।

### अन्य
* अवशिष्ट धारा युक्ति
* भू-संपर्कन क्षरण परिपथ विच्छेदक (ELCB)

## इन्हें भी देखें
* विद्युत स्विचगीयर
* रक्षी रिले (प्रोटेक्टिव रिले)
* सल्फर हेक्साफ्लोराइड
* स्विच
* कान्टैक्टर
*MCB

## बाहरी कड़ियाँ
* How Circuit Breakers Work.
* L. W. Brittian: ''Electrical Circuit Breakers''
* https://web.archive.org/web/20120914145946/http://hyperphysics.phy-astr.gsu.edu/hbase/electric/bregnd.html
* ''The Reality of Counterfeit Circuit Breakers''.
* ''What is MCB and How it work in hindi''.

श्रेणी:विद्युत शक्ति का वितरण
श्रेणी:सुरक्षा स्विच
श्रेणी:वैद्युत शक्ति प्रणाली के अवयव
असीर प्रान्त

thumb|240px|अल-नमास शहर
thumb|240px|अबहा के पास हबला वादी का एक नज़ारा
**असीर प्रान्त**, जिसे औपचारिक अरबी में **मिन्तक़ाह​ असीर** () कहते हैं, सउदी अरब के दक्षिणपश्चिम कोने में स्थित एक प्रान्त है। इसकी एक छोटी सी सरहद यमन के देश के साथ भी लगती है। असीर प्रान्त का नाम यहाँ रहने वाले क़बीलों के एक परिसंघ के ऊपर पड़ा है। राजधानी अबहा के अलावा ख़मीस मुशैत​, क़लाआत बीशाह और बारिक़​ यहाँ के कुछ अन्य प्रमुख शहर हैं।

## भूगोल
असीर क्षेत्र एक ऊँचे पठार पर स्थित है जहाँ बाक़ी सउदी अरब से अधिक बारिश पड़ती है। सरवात पहाड़ियाँ इस प्रान्त से गुज़रती हैं और देश का सबसे ऊँचा पहाड़, जबल सौदाह, इसी प्रान्त में स्थित है। यह वर्षा मुख्य रूप से साल में दो बार गिरती है - पहले मार्च-अप्रैल में और फिर गर्मियों में। तापमान बहुत गिरता-उतरता है। दोपहर में अक्सर ३० °सेंटीग्रेड से ज़्यादा गर्मी होती है जबकि प्रातकाल में शुन्य के आसपास जा सकता है। सुबह के समय कोहरा पड़ना आम है। बारिश और कोहरे से पानी उपलब्ध होने के कारण यहाँ कुछ क्षेत्रों पर घने कोणधारी (कोनिफ़ेरस​) वन भी मोजूद हैं, हालांकि हवा और सूरज को खुले पत्थरीले क्षेत्रों पर बहुत शुष्की रहती है। असीर में गेंहू और फलों की खेती चलती है और आधुनिक काल में सिंचाई अच्छी होने से इस में विस्तार हुआ है।

## ज़िले
असीर प्रान्त ६ ज़िलों (मुहाफ़ज़ाह) में बंटा हुआ है:
* अबहा (, Abha)
* अल-नमास (, Al-Namas)
* बारिक़ / बारेग (, Bareg) - इसमें बिंदु-वाले 'क़' के उच्चारण पर ध्यान दें
* बीशाह (, Bisha)
* ख़मीस मुशैत​ (, Khamis Mushait) - इसमें बिंदु-वाले 'ख़' के उच्चारण पर ध्यान दें
* तनोमाह​ (, Tanomah)

## लोग
असीर प्रान्त के लोग इसी इलाक़े में प्राचीनकाल से बसने वाले क़बीलों के वंशज हैं। इनमें 'असीर' या 'असरयाह' नामक क़बीलियाई परिसंघ शामिल है जिनके नाम पर पूरे क्षेत्र का नाम पड़ा है। इनके अलावा यहाँ क़हतान, बारिक़ / बारेग, बल-गर्न, शहरान, बनी शहर, रिजाल अलमा, रिजाल अल-हज्र, बल-असमार, बल-अहमर और अन्य क़बीले भी यहाँ बसते हैं। यहाँ के लोग आपस में अरबी भाषा की कुछ प्राचीन उपभाषाएँ बोलते हैं। असीर के लोग अपने निवास- स्थान के हिसाब से तीन गुटों में बांटे गए हैं: ऊँचे पठार के 'सरात' क़बीले (क्योंकि सरवात पहाड़ों को सरात भी कहा जाता है), तिहामाह क़बीले (तिहामाह लाल सागर के तटवर्ती मैदान का नाम है) और पूर्वी रेगिस्तानी क्षेत्र में बसने वाले बदियाह क़बीले। बहुत से बड़े क़बीलों में सरात, तिहामाह और बदियाह शाखाएँ होती हैं। पहाड़ी क्षेत्रों में बसने वालों के तौर-तरीक़े नज्द क्षेत्र के लोगों से मिलते-जुलते हैं।

असीर की आबो-हवा और संस्कृति पड़ौसी यमन जैसी है। यहाँ के समाज में क़बीलाई रीति-रिवाजों का सख़्ती से पालन किया जाता है हालांकि यहाँ की धार्मिक परम्परा नज्द क्षेत्र जितनी कड़ी नहीं मानी जाती। यमन की तरह यहाँ भी भारी बारिश होती है इसलिए इस इलाक़े के घर व अन्य निर्माण यमन की तरह दिखते हैं। यह क्षेत्र बाक़ी सउदी अरब से इसलिए भी अलग हैं क्योंकि यहाँ तेल का खनिज नहीं निकला है, जिस से यहाँ के शहर-बस्तियों का वैसा आधुनिकरण नहीं हुआ है जैसा कि सउदी अरब के अन्य हिस्सों में नज़र आता है। बहुत से सउदी लोग इस अलग वातावरण का और गर्मियों में अच्छे मौसम का आनंद लेने के लिए अबहा शहर में पर्यटन करते हैं, जिस से अबहा में थोड़ा-बहुत आर्थिक विकास हुआ है।

## इन्हें भी देखें
* सरवात पहाड़ियाँ
* सउदी अरब के प्रान्त

## सन्दर्भ


श्रेणी:असीर प्रान्त
श्रेणी:सउदी अरब के प्रान्त